2017. szeptember 04. 18:59, hétfő Szekeres Viktor Magyar horrorfilm tör világhírre - itt a Pince előzetese

Amerikában már kapható a The Basement, és nemsokára Ázsiában is megvásárolható lesz.



Nem sok magyar filmnek jön össze az, hogy forgalmazásba kerüljön Amerikában, azonban Illés László horrorfilmje, a The Basement eljutott az ottani lakossági megjelenésig, és nemsokára Ázsiában, egész pontosan Tajvanon is kapható lesz. A független finanszírozásból készült alkotást a tengerentúlon a Breaking Glass Pictures forgalmazza, és nem csak DVD-n lesz elérhető, hanem tévében és SVOD formátumban is, többek között az Amazon, Itunes, Vudu, Google Play, Xbox és Playstation felületein.





A The Basement szereplőgárdája vegyes volt, hiszen a magyarok mellett a kiemelt szerepek többségét angolajkúak alakíthatták, például Caroline Boulton, Richard Rifkin és Tom Nguyen. A hazai szereplők között többek között Takács Zalán, Szekér Gergő és Gondor László található.